**פרוטוקול ישיבת ועד מקומי מספר 2**

מיום 1 בינואר 2019

**נוכחים**: גל הראל, רועי שם טוב, גלעד בן דוד, שי נתן, שי שקד,

**חסרים**: ליאורה כהן צדק, אלון עוזרי

**סדר יום**:

1. אישור פרוטוקול ישיבה 1.1.19.
2. ט"ו בשבט – אישור פעילות + נטיעות
3. פינת ה"גזם" ליד הבאר
4. רכב ביטחון ומכרז לשירותי חברת שמירה
5. הוצאת מכרז לשירותי גינון ונקיון המושב
6. תיקון שער אחורי והוספת זרוע לשער קדמי
7. מצב החשמל במגרש הכדורגל
8. מילוי מצע בכביש המוביל לשער האחורי ובסמוך לגני הילדים
9. ממונה מטעם הוועד על בית הכנסת
10. אישור מאזן 2016
11. **אישור פרוטוקול ישיבה מיום 1.1.19**

**החלטה** – הפרוטוקול מאושר

1. **ט"ו בשבט**

**שרית**: ועדת תרבות תקצבה את אירועי ט"ו בשבט בסך 6000 ₪. האירוע יתקיים ביום שישי ה 11.1.19. האירוע יתחיל בנטיעות באיזור החורשה הצמודה לבית העם. לאחר מכן תהיה פעילות של הכנת כלי נגינה מבמבוק ובישולי שדה.

**החלטה**: הוחלט לתקצב את פעילות ט"ו בסכום של עד 6000 ₪ עבור הפעלה, מצרכים לבישולי שדה ושתילים לנטיעות.

1. **פינת "הגזם" ליד הבאר**

**שרית**: למרות שהמקום אינו משמש כרחבה לפינוי גזם, מושלכת במקום פסולת.

**החלטה**: הוחלט לאסור על השלכת פסולת/גזם בבור /רחבה הצמוד לבאר. יותקן במקום שלט האוסר על השלכת פסולת וכן **באחריות שרית** לבדוק באם ניתן להכשיר את המצלמה הממוקמת על גג הבאר לצורך אכיפת האיסור.

1. **רכב ביטחון ומכרז לשירותי חברת שמירה**

**גלעד**: מעדכן כי עלות שכירת רכב באמצעות חברת השמירה, לשימוש השומרים בשעות השמירה היא 7600 ₪ לפני מע"מ. התקבלו מספר הצעות לשכירת רכב מחברת השכרה בעלות של בין 2200 ₪ עד 2800 ₪ תלוי בסוג הרכב ולפני מע"מ. פניתי בהצעה לאגודה החקלאית לרכישת רכב שטח מסוג "מיול" על ידי האגודה והשכרתו לוועד המקומי לשימוש השומרים בכל שעות השמירה בעלות של 1500 ₪ לחודש כולל מע"מ. בדקתי עם שי גוליר ועם יואב סבן קב"ט המועצה, והרכב נמצא כשיר לשמש כרכב ביטחון.

**החלטה**: הוחלט לשכור את ה"מיול" מהאגודה החקלאית בעלות של 1500 ₪ לחודש כולל מע"מ וכן לצאת במכרז חדש לשירותי שמירה. **באחריות גלעד** להודיע לחברת השמירה כי החל מ 1.2.19 לא נמשיך לשכור דרכה רכב ובנוסף לפנות לקב"ט המועצה ולקבל ממנו טיוטה של מכרז שהמועצה עשתה לשכירת שירותי שמירה. **באחריות שי נתן** לנסח הסכם לשכירת רכב המיול מול האגודה.

1. **מכרז לשירותי גינון**

**גל:** אנחנו נדרשים כועד חדש לבצע מכרזים לכל שירות שאנו מקבלים שהוא מעל 200,000 ₪ בשנה. לכן יש לצאת במכרז חדש לשירותי גינון וניקיון ולשירותי שמירה.

**החלטה**: הוחלט לפרסם מכרז לשירותי גינון במושב **באחריות שי שקד ושרית**.

1. **תיקון שער אחורי והוספת כנף לשער קדמי**

**החלטה:** הוחלט לאשר את ההצעה של אופיר שערים לתיקון השער האחורי, הכנף הקטנה שניזוקה בתאונת דרכים בה היה מעורב רכב הביטחון (התקבל פיצוי מחברת ענבל שמבטחת את משטרת ישראל בסך 14,170 ש"ח) וכן להוסיף כנף לשער הקדמי שישלט על ידי השומרים בזמן עמידתם בשער, בעלות כוללת של 17,316 ₪.

1. **תאורה במגרש הכדורגל**

**רועי:** לאחרונה התאורה במגרש הכדורגל דולקת במשך שעות רבות ואף במהלך שעות הלילה כשאין אף אדם במגרש. מדובר בבזבוז כספי ציבור.

**החלטה**: הוחלט לערוך שינויים בארון החשמל של מגרשי הכדורגל והכדורסל. על הארון יותקן מנעול כדי למנוע הדלקה ידנית של התאורה. עלות התקנת המנעול 936 ₪. העבודה תיעשה על ידי עמיר קנטרוביץ. התאורה תידלק באופן רצוף מהשעה 16:30 עד השעה 20:30. השעות ישתנו בהתאמה לעונות השנה.

1. **מילוי מצע בכביש המוביל לשער האחורי ובסמוך לגני הילדים**

**החלטה**: הוחלט למלא את הבורות שנפערו בכביש המוביל לשער האחורי עד השער החקלאי במצע, וכן את שולי הכביש, ממשק בן עמי ועד משק אלקיים, וכן את צידי הכביש בשדרות הדקלים מול גני הילדים. **באחריות: גלעד בן דוד ושי נתן**

1. **בית הכנסת**

**החלטה**: הוחלט שאלון עוזרי יהיה אחראי על בית הכנסת מטעם הוועד.

1. **אישור מאזן 2016**

**שרית:** לפני כשנתיים התקלקלו המחשבים במזכירות ולא היה גיבוי לחומר של הנהלת החשבונות. רק עכשיו סיים רואה החשבון לעשות את מאזן 2016. נדרש אישור הוועד למאזן.

**החלטה** – המאזן מאושר.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**גל קפלן הראל, יו"ר הועד חבר ועד**